大自然會以不同嘅方式向我哋展示自我，
只要我哋停落嚟，以時間嘅觀點嚟睇世界。
喺呢十年間，
我喺全球觀察瀕危物種同棲地，
並用一種可以捕捉時間流逝嘅攝影技術，
真實咁將白天至黑夜
全部呈現喺一張相入面。
咁樣令我見證咗
野生生物同天然棲地嘅短暫瞬間
伴隨一日入面嘅時間變化。
喺塞倫蓋提經歷長達五個禮拜嘅乾旱時，
我發現咗一個水坑，仲用咗26個鐘頭
觀察多樣而競爭嘅野生生物
不爭不搶咁分享地球上最珍貴嘅資源：
水。
在肯亞嘅柏哥利亞湖，我拍攝咗紅鶴大遷徙。
呢種情形通常會喺乾季嘅高峰期發生，
但由於氣候變遷嘅緣故，令到傍晚出現雷雨，
將平時乾枯嘅山坡恢復生機
仲創造咗可以俾紅鶴開心沖涼嘅水流。
我哋嘅地球喺我哋眼前改變。
但係見證這個改變嘅同時
亦都見證咗自然萬物間非凡嘅關係，
睇到佢無限嘅美，
體會到佢與人類相比有幾咁浩大，
仲有佢值得我哋捍衛嘅原因。
喺2019年，格陵蘭冰原係到經歷一次
歷史上規模最大嘅融解：
2000億噸嘅冰原融化入個海度。
當冰川融化嘅時候，
崩解嘅冰山釋放出沉積物及微粒進入海水，
開啟咗海洋食物鏈。
浮游生物食沉積物，
磷蝦食浮游生物，
座頭鯨又食磷蝦。
呢張相就喺用我嘅相機做見證
呢群座頭鯨36個鐘嘅獵捕畫面。
我哋假設，冰川消溶嘅最大威脅
係海平面上升，
咁肯定會對全球海岸線同埋人口
產生重大影響。
但係喺呢張相片入面，
我哋發現，冰川消溶嘅最大威脅
或者喺海洋自給自足嘅能力。
無左冰原，
海洋食物鏈可能會崩解。
係創作呢張相片嘅同時，我嘅好奇心被啟發咗。
希望您亦都可以因為留心觀看
而啟發您嘅好奇心。